User:Kvj.pankaj/sandbox

KVJPANKAJ

हमारा लक्ष्य मन की हर बात को मानते जाना है यानी मनमानी करना है। वास्तव में, समस्त शास्त्र वेद संत तथा ईश्वर कहते हैं कि मनमानी करो। जो व्यक्ति मनमानी नहीं करता उसका जीवन तूफान में डगमगाती हुई नाव के समान है। वो न तो किसी तट पर पहुँच पायेगा और न अपने जीवन में सुख से रह पायेगा। यथाशक्ति, सामर्थ्यानुसार इत्यादि वैदिक शब्द मनमानी करने के ही द्योतक हैं। वर्ना तो ये सारे शब्द कायर, लापरवाह एवं विषयी लोगों के लिये ही हैं। श्रद्धालु व्यक्ति कमान से छूटे हुए तीर की तरह होता है और बिना रुके तुरंत लक्ष्य को प्राप्त कर लेता है बल्कि तीर भी समय लेता है ईश्वरीय श्रद्धा तो सोचने से पहले ही लक्ष्य दिला देती है। और भी हास्यास्पद बात ये है कि कुछ संत व शास्त्र ये भी कहते हैं कि गुरु तथा शास्त्र की बातों के अनुसार जीवन बनाओ किन्तु वहाँ पर भी साधक मनमानी ही करता है क्योंकि गुरु कहता है कि मेरी सारी बातों को अक्षरशः पालन करो और शिष्य जितनी उसे अच्छी लगती हैं या दूसरे शब्दों में यथाशक्ति उनका पालन करता है। इसका अर्थ यह हुआ कि दोनों हालातों में व्यक्ति मनमानी ही करता है। कहने के लिये बस ऐसा कहा जाता है कि मन के अनुसार बुद्धि को मत चलाओ किन्तु वास्तव में मन ही बुद्धि आत्मा सबको चला रहा है। 99 प्रतिशत संसार के लोग जो ज्यादा सोचते नहीं वे स्वतः ही अपने लक्ष्य की ओर बढ़ रहे हैं क्योंकि ये मन ईश्वर की रचना है और अपनी आवश्यकतानुसार वही कार्य करता है जिससे जीव का भला हो। ईश्वर की रचना गलत नहीं हो सकती। हाँ 1 प्रतिशत लोग हैं जिन्हें ठीक किया ही नहीं जा सकता क्योंकि वे बनाये ही ऐसे गये हैं या उनका स्वभाव ही अजीब है। किन्तु इनमें से भी कुछ अभ्यास के द्वारा ठीक हो सकते हैं।